NaiveNeuron/SloPal huggingface dataset:
Viskupič, Jozef, poslanec NR SR (2015-10-21):
Otvoril si viacero otázok k tým trom dôvodom na odvolanie, ktorým si sa venoval ako keby na dovysvetlenie. Ale zaujímavý moment si otvoril v momente, keď si sa vyjadroval k jednak systému duálneho vzdelávania a jednak vôbec k nastaveniu systému v školstve, ktorý tiež som mal pri predkladaní Programového vyhlásenia vlády a následne pri skúške realizácií z hľadiska obrovsky ohlasovanej reformy a s tým, že teda funguje tu jednostranná alebo jednostranícka vláda, omnoho vyššie očakávania. Mal som teraz možnosť sa zúčastniť niekoľkých zasadnutí buď regionálnych, alebo lokálnych samosprávnych orgánov a mám pocit, že začína to byť cez politické spektrum absolútny tlak na nejaké centrá, nejakú centrálnu zmenu, lebo je úplne jedno, či sa jedná o poslancov v miestnych zastupiteľstvách z vládnej strany alebo nezávislých, alebo z nejakého iného politického spektra, ktorí hovoria o tom, že systém prerozdeľovania prostriedkov a nastavovanie otvárania nových ročníkov je jednoducho zlý. Je zlý preto, že podporuje mechanizmus kanibalizácie jednotlivých vzdelávacích inštitúcií navzájom medzi sebou a vytvára sa z toho ako keby okresno-
-lokálna pri regionálnych školách možnosť robenia si a povinnosti kortešačky pre svoje vlastné okresy, odkiaľ kandidujem, čo vlastne znamená, že každý poslanec unisono hovorí, že súhlasí s tým, aby nastala nejaká bazálna zmena, aby o týchto systémových... (Prerušenie vystúpenia časomerom.)
B. Bugár, podpredseda NR SR: (2004-01-20):
Takže dobrú noc! (Prerušenie rokovania o 19.01 hodine.)
Panáček, Milan, predseda NR SR (2013-09-04):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť .
A. Belousovová, podpredsedníčka NR SR: (2009-02-11):
Pokračovať budeme prvým čítaním o vládnom návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov . Vládny návrh zákona je uvedený ako tlač 875, návrh na jeho pridelenie na prerokovanie výborom je v rozhodnutí č. 901. Znovu má slovo minister financií, aby uviedol tento vládny návrh zákona. Nech sa páči, pán minister.
P. Hrušovský, predseda NR SR: (2005-12-15):
(Hlasovanie.) 125 prítomných, 108 za návrh, 3 proti, 11 sa zdržalo, 3 nehlasovali. Návrh sme schválili. Poprosím teraz pána poslanca Janiša, aby z poverenia výboru pre hospodárstvo, privatizáciu a podnikanie Národnej rade predložil návrh uznesenia k správe k problematike výstavby kórejských investorov KIA Motors Corporation a Hyundai Mobis (tlač 1406). Nech sa páči, poslanec.
Ďuriš Nicholsonová, Lucia, podpredsedníčka NR SR (2017-02-03):
S reakciou na faktické pán poslanec Fecko, nech sa páči.
Huba, Mikuláš, poslanec NR SR (2012-11-28):
Poslednému slovu som nerozumel, ale... Neviem, nakoľko bolo podstatné. Ja som to zdôvodnil aj na výbore. Naozaj sa odvolávam na tento časový stres, tie základné výhrady som povedal v rozprave v rámci prvého čítania. Dosť sme o tom diskutovali na výbore, aj keď sa hovorilo o návrhu na skrátené legislatívne konanie. Je samozrejme žiaduce prerokovať tieto veci na výbore, ale jednoducho sa to niekedy nedá stihnúť. A to je tento prípad, aj tak sme ten výbor končili 10 minút po termíne. Takže je to, bohužiaľ, prax, ktorú som nezavinil ja, že sa dostávame do tohto časového stresu. A nakoniec aj to, že sa na tie výbory predkladajú v poslednej chvíli pozmeňovacie návrhy, niekedy dosť náročné, ktoré s čistým svedomím tiež v podstate nemôžeme podporiť niekedy len preto, že sme si ich nemali čas preštudovať, tak si myslím, že tá prax je analogická s tým, predložiť to takto cez pätnásť poslancov, takpovediac na poslednú chvíľu. Ďakujem.
Podmanický, Ján, poslanec NR SR (2021-11-11):
Ďakujem za slovo. Vážený pán poslanec, súhlasím s vami, že tento zákon má za cieľ donútiť ľudí, ktorí nie sú zaočkovaní, aby sa dali zaočkovať, a táto vláda sa rozhodla ísť jednoducho cieľovou cestou. V podstate všetko presadzujú silovou cestou. Len ja si myslím, že tým dosahujú presný opak. Ja som presvedčený, že tak ako sa im to nepodarilo pri lotérii, tak sa im to nepodarí ani pri tomto zákone. Výsledok bude skôr ďalšie vzrastanie napätia, ďalšie konflikty, ďalšie organizované skupiny, ktoré budú narúšať nejaký pokojný spôsob života. Takéto zákony, jednoducho to sú cestou do pekla, to sú cestou do pekla, a ak si myslíte, že silovo presadíte očkovanie, tak to sa jednoducho mýlite. Očkovanie môžete presadiť jedine normálnou diskusiou s priznaním plusov aj mínusov, ale takouto cestou isto nie. Každopádne treba položiť aj niekoľko praktických otázok, lebo však koalícia si to schváli. Ja sa chcem spýtať, kto bude platiť náklady školám, úradom, materským školám a všetkým inštitúciám, ktoré sú napojené na verejný rozpočet a budú musieť zabezpečovať testovanie. Kto to bude platiť? To je prvá otázka. Druhá otázka, ktorú sa musíme pýtať, pán poslanec, ministra, je, či by nebolo možno, či by nestálo za úvahu vrátiť sa k možnostiam, aby obce tak ako pred rokom si mohli zriaďovať testovacie miesta, a aspoň takýmto spôsobom uľahčiť tým ľuďom, ktorí sú touto vládou donútení sa testovať.
Figeľ, Ján, podpredseda NR SR (2013-10-22):
Ďakujem aj ja. Pán Jasaň, krátko. Prosím, krátko s ohľadom na čas. Nech sa páči.
Laššáková, Jana, podpredsedníčka NR SR (2015-04-16):
Na vystúpenie pani poslankyne s faktickými poznámkami sedem pánov poslancov. Posledný pán poslanec Matovič. Končím možnosť prihlásiť sa s faktickými poznámkami. Nech sa páči, pán poslanec Muránsky.
Laurenčík, Milan, podpredseda NR SR (2021-12-03):
Ďakujem veľmi pekne. Hlasovať budeme teda dnes o jedenástej hodine a ja prerušujem rokovanie o tomto bode programu. V rokovaní budeme pokračovať druhým čítaním o vládnom návrhu zákona, ktorým sa mení zákon č. 215/2021 Z. z. o podpore v čase skrátenej práce a o zmene a doplnení niektorých zákonov a ktorým sa mení zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 805, výsledky rokovania výborov sú v tlači 805a. Poprosím teraz pána ministra práce, sociálnych vecí a rodiny Slovenskej republiky, pána Milana Krajniaka, aby nám vládny návrh zákona odôvodnil. Pán minister, nech sa páči, máte slovo.
B. Bugár, podpredseda NR SR: (2004-09-07):
(Hlasovanie.) Prítomných 124, za 108, proti 4, hlasovania sa zdržalo 12. Konštatujem, že tento návrh zákona sme pridelili výborom, určili sme gestorský výbor, ako aj lehoty výborom na jeho prerokovanie v druhom čítaní. Vážené panie poslankyne, vážení páni poslanci, budeme pokračovať v rozprave o vládnom návrhu zákona o rodine a o zmene a doplnení niektorých zákonov (tlač 838). Nech sa páči, pán podpredseda vlády, zaujmite miesto určené pre navrhovateľov, a pán poslanec Madej, zaujmite miesto určené pre spravodajcov. Do rozpravy sa prihlásili pani poslankyňa Podracká, pani poslankyňa Tóthová a pani poslankyňa Angyalová. Ako prvá vystúpi pani poslankyňa Podracká. Nech sa páči, máte slovo. (Ruch v sále.) Zároveň vyzývam pánov poslancov a, samozrejme, aj panie poslankyne, aby zachovali kľud v rokovacej sále, lebo potom budem nútený prerušiť rokovanie. (Neustály ruch v sále.) Vážené panie poslankyne, vážení páni poslanci, vyhlasujem 10-minútovú prestávku. (Prestávka.) (Po prestávke.)
Baláž, Vladimír, poslanec NR SR (2024-04-24):
Ďakujem pekne, vážený pán podpredseda, v máji je týždeň kardiálneho zlyhávania a Svetový deň hypertenzie. Výbor Národnej rady pre zdravotníctvo pripravil dnes taký, taký, taký... (Prerušenie vystúpenia predsedajúcim.)
Danko, Andrej, podpredseda NR SR (2024-01-17):
Poslanec Šipoš.
Kvorka, Ján, poslanec NR SR (2018-02-01):
Ďakujem, pán predsedajúci. (Ruch v sále, prerušenie vystúpenia predsedajúcim.)
Sulík, Richard, predseda NR SR (2010-12-01):
Ďakujem. S faktickou poznámkou sa prihlásil pán poslanec Štefanec. Uzatváram možnosť prihlásiť sa s faktickými poznámkami. Nech sa páči, máte slovo.
V. Novotný, poslanec: (2005-05-17):
Pán predseda, dajte najprv hlasovať o tom, že Národná rada Slovenskej republiky v súlade s § 73 ods. 3 písm. c) zákona o rokovacom poriadku prerokuje predložený vládny návrh zákona v druhom čítaní.
Mikloš, Ivan, podpredseda vlády a minister financií SR (2010-10-12):
Ďakujem pekne. O probléme, na ktorý upozornili páni poslanci a vlastne všetci, ktorí vystupovali, a na ktorý upozorňuje aj ZMOS, vieme, na druhej strane chcem povedať, že ani dnešný stav nepovažujem za dobrý a normálny. Najlepšie o tom svedčí, aká veľká je disproporcia pri zdanení nehnuteľností fyzických osôb a právnických osôb, skutočnosť, že ak by to išlo z rôznych násobkov, ktoré sú dnes, lebo dnes to môže ísť až do 40-násobku, na 5-násobok a nepohli by sa vôbec dane z nehnuteľností pre fyzické osoby, tak by ten výpadok bol 150 mil. eur. Toto číslo svedčí o tom, aká veľká je disproporcia medzi úrovňou dane z nehnuteľností u fyzických osôb, najmä u bytov a domov, a u nehnuteľností, ktoré sa používajú na podnikateľské účely. Chcem, túto situáciu nepovažujeme za ani dobrú, ani udržateľnú. Aj z hľadiska toho, že ak chcem zlepšovať podmienky pre rast ekonomiky, pre vznik nových pracovných príležitostí, tak jednoducho takáto disproporcia nie je dobrá. Naviac sa to naozaj, ako priznal, nakoniec aj priznali kolegovia z opozície, neviem presne povedať v koľkých, ale nie sú to výnimočné prípady, možno v niekoľko desiatkach, stovkách prípadov dochádza až k zneužívaniu postavenia, resp. tej voľnosti, resp. tých príliš široko roztvorených nožníc na, až by som povedal, často prohibitívne alebo čisto subjektívne stanovované sadzby týchto daní. Chcem len povedať, že keďže ten problém vnímam, aj so ZMOS-om sme sa dohodli, že tú analýzu, ktorú nám poslali, ako ste citovali, ale až po predložení tohto zákona, budeme ju analyzovať, ten ich materiál, a v priebehu vlastne tých týždňov, ktoré sú pred nami v súvislosti s tým, že je to len v prvom čítaní, tak budeme o tomto probléme diskutovať a môžme ho modifikovať, ten návrh, tak, aby nemal až také dôsledky, na aké ZMOS upozorňuje, ale aby zároveň sa riešila tá disproporcia, ktorá tam dnes evidentne je a s ktorou niečo robiť treba. Ďakujem pekne.
Kavecká, Monika, poslankyňa NR SR (2023-06-23):
Ďakujem veľmi pekne za faktické poznámky aj za poznámky s ďakovaním, aj od, konkrétne od pána poslanca Kočiša. Skutočne ste to veľmi dobre zhodnotili aj vy, vecne, že v podstate ako sa dá študovať. Ja som chcela len priamu odpoveď na priamu otázku, asi sa to nedozviem. Budem si to musieť cez nejaký spôsob asi cez 211 vyžiadať alebo neviem, akým spôsobom, keďže sa tu zatajujú už aj takéto triviálne veci. Aj keď si myslím, že to nesúvisí s týmto zákonom, ale dobre. Veď keď teda diskutujeme a keď sa správame teda slušne a počúvame tých ľudí, ktorí sa snažia poprosiť o podporu zákona pre zdravotníckych pracovníkov, a žiadame o nepodporu zákona, ktorý zvyšuje zisk do zdravotníckych, teda poisťovní, tak je to úplne legitímne. Pán poslanec Baránik, no vám asi nebudem ani odpovedať, vy ani neviete asi, o čom ste hovorili práve, to úplne je celé zle, pretože ste tu rozpravu nevideli, a práve preto by som bola na vašom mieste radšej ticho a vzhľadom na to správanie vašej kolegyne pani poslankyne Bittó Cigánikovej, čo tu predviedla za tie dva a pol dňa.
Kavecká, Monika, poslankyňa NR SR (2020-11-24):
Keďže sme schválili bod 6 spoločnej správy, nie je možné hlasovať o bode 7 a keďže sme schválili bod 14, nie je možné hlasovať o bode 15. Tým sme vyčerpali hlasovanie o všetkých pozmeňujúcich návrhoch zo spoločnej správy, pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať.
Jurinová, Erika, podpredsedníčka NR SR (2014-04-03):
Nech sa páči, s faktickou poznámkou pán poslanec Huba.
Paška, Pavol, predseda NR SR (2012-10-26):
Hlasujeme o procedurálnom návrhu. (Hlasovanie.) 130 prítomných, 33 bolo za, 80 proti, 17 sa zdržalo. Návrh sme neschválili.
Sulík, Richard, predseda NR SR (2011-09-14):
Pán poslanec Jurčík.
Šimečka, Michal, podpredseda NR SR (2024-01-16):
Ďakujem pekne. Pán poslanec Pollák.
Pellegrini, Peter, predseda NR SR (2024-01-16):
Poprosím o kľud v rokovacej sále.
Glváč, Martin, podpredseda NR SR (2018-06-21):
Ďakujem. Pýtam sa, či sa chce do rozpravy prihlásiť niekto ústne. Nie je tomu tak, končím možnosť prihlásiť sa. Pán navrhovateľ. Prosím? (Reakcia z pléna.) Navrhovateľ. Takže prerušujem rokovanie do štrnástej hodiny a budeme pokračovať hodinou otázok (reakcia z pléna), tak, pokračovať hodinou otázok a interpeláciami. Je štrnásť hodín, či trinásť hodín, do štrnástej prestávka. Ďakujem. (Reakcia z pléna.) Okej, takže vyhovujem, nech sa páči. Pán navrhovateľ, dve minúty.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-03-26):
Dobrý deň prajem, panie poslankyne, páni poslanci, vážený pán predseda. Cieľom tohto predloženého vládneho návrhu zákona je dosiahnuť komplexné riešenie problémov, ktoré spomaľujú transformáciu vlastníckych a užívateľských vzťahov k lesným pozemkov vrátane tzv. reštitučných náhrad. Predložený návrh novelizuje predovšetkým tzv. prvý reštitučný zákon 229/1991 Zb. a zákon o lesoch. Oba je potrebné upraviť a zosúladiť tak, aby bolo možné dokončiť proces odovzdávania lesných pozemkov tým reštituentom, resp. ich nástupcom, ktorí si tieto lesné pozemky z rôznych dôvodov do držby a obhospodarovania neprevzali. Prvý reštitučný zákon v minulosti určil, že nadobudnutím jeho účinnosti vzniká k poľnohospodárskej pôde a k lesným pozemkom tzv. nájomný vzťah zo zákona. To spôsobuje prakticky nesúlad so zákonom o lesoch, najmä pokiaľ ide o podmienky a spôsob ukončovania takéhoto nájmu zo zákona k lesným pozemkom. Predloženým vládnym návrhom zákona upravuje ukončenie nájmu lesných pozemkov zo zákona a postup povinných a oprávnených osôb v tomto procese. Zároveň tento návrh zákona predpokladá vydanie vyhlášky na určenie výšky nájomného za nájom zo zákona, ktorá umožní jednoducho a exaktne určiť výšku nájomného k lesnému pozemku. Okrem uvedeného vládny návrh zákona upravuje s cieľom sprehľadnenia a racionálnosti obhospodarovania lesných pozemkov aj vedenie evidencie obhospodarovateľov lesa, nájom lesných pozemkov a osobitné obhospodarovanie lesných pozemkov v prípade, že vlastník nezabezpečí obhospodarovateľa lesa. Vážený pán predseda, vážené panie poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu a jeho posunutie do druhého čítania. Ďakujem pekne za pozornosť.
Šíbl, Jaromír, poslanec NR SR (2021-11-09):
... na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony. Uvedený procedurálny návrh predkladáme z dôvodu, že predkladatelia ešte vedú politické rokovania o podpore tohto poslaneckého návrhu. Ďakujem.
Jarjabek, Dušan, poslanec NR SR (2011-02-03):
Ďakujem pekne. Peter Vrábel. Gestorský výbor posúdil predložené návrhy kandidátov na voľbu členov Rady pre vysielanie a retransmisiu a konštatoval, že všetci kandidáti spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Kandidáta uvedeného pod čiarou, poradové č. 5 navrhovateľ stiahol. Z uvedeného dôvodu sú zaradení do voľby štyria kandidáti, poradové č. 1 až 4. Gestorský výbor po zvážení týchto skutočností v prijatom uznesení č. 54 z 25. januára 2011 vyslovil súhlas s návrhom na voľbu členov Rady pre vysielanie a retransmisiu, tlač 207 a odporúča Národnej rade Slovenskej republiky, aby po prvé, konštatovala, že po a) dňom 16. februára 2011 skončí funkčné obdobie Petrovi Abrahámovi a Milošovi Mistríkovi, po b) je potrebné zvoliť dvoch členov rady, aby Rada pre vysielanie a retransmisiu mala 9 členov podľa § 6 ods. 1 zákona. Po druhé, zvolila podľa § 6 ods. 1 a § 8 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov dvoch členov na obdobie šesť rokov, ktoré začne plynúť dňom 17. februára 2011. Po tretie, voľbu uskutočnila tajným hlasovaním podľa § 39 ods. 9 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Po štvrté, uskutočnila druhé kolo voľby v prípade, že v prvom kole nebude zvolený potrebný počet členov, dvaja z navrhovaných kandidátov. Do druhého kola postupujú tí kandidáti, ktorí v prvom kole neboli zvolení a získali najvyšší počet hlasov. Počet kandidátov druhého kola je minimálne dvojnásobok počtu členov, ktorých treba zvoliť. Pri rovnosti počtu hlasov postupujú všetci kandidáti, ktorí majú rovnako najvyšší počet hlasov. Ďakujem pekne, pán predsedajúci, skončil som. Otvorte, prosím, rozpravu.
Kaník, Ľudovít, poslanec NR SR (2012-08-03):
Ďakujem. Tak sa pozrime na to, čo akú budúcnosť teda toto skrátené legislatívne konanie občanom tejto krajiny pripravuje. (Ruch v sále.) Pani predsedajúca, ja si tu nepočujem vlastné slovo, tak poprosím kolegov, buď nech odídu, keď nemajú záujem, alebo nech pozorne počúvajú. Lojzo, ty si odkedy toho názoru, že má sa podliehať nátlaku, brutálnemu a cynickému nátlaku? Ty, hrdina, ktorý sa zastáva slabších, tak zostaň, zotrvaj, konzistentne... (Prerušenie vystúpenia predsedajúcou.)
Pfundtner, Edita, poslankyňa NR SR (2011-06-01):
Vážený pán predseda, vážená pani ministerka a kolegovia. Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa menia a dopĺňajú niektoré zákony, podáva Národnej rade Slovenskej republiky podľa príslušných ustanovení rokovacieho poriadku spoločnú správu výborov Národnej rady Slovenskej republiky. Národná rada Slovenskej republiky uznesením z 23. marca 2011 pod č. 348 pridelila vládny návrh zákona, ktorým sa mení a dopĺňa predmetný vládny návrh zákona, pod tlačou 279, na prerokovanie týmto výborom: ústavnoprávnemu výboru, výboru pre financie a rozpočet, výboru pre obranu a bezpečnosť a výboru pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa predmetný zákon o prokuratúre a ktorým sa menia a dopĺňajú niektoré zákony, odporúčali schváliť Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor pre ľudské práva a národnostné menšiny. Výbor pre obranu a bezpečnosť rokoval o návrhu zákona, uznesenie však neprijal, nakoľko pri hlasovaní o jeho návrhu nebol predmetný výbor uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy vyplýva celkom 20 pozmeňujúcich a doplňujúcich návrhov. Tieto pozmeňujúce a doplňujúce návrhy sú uvedené pod číslom IV spoločnej správy. Gestorský výbor odporúča hlasovať o pozmeňujúcich a doplňujúcich návrhoch pod bodom 1 až 20 spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona o prokuratúre a ktorým sa menia dopĺňajú niektoré zákony odporúča Národnej rade predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky o prerokovaní vládneho návrhu zákona bola schválená uznesením Ústavnoprávneho výboru Národnej rady Slovenskej republiky zo 16. mája 2011 pod č. 193. Týmto uznesením výbor zároveň poveril spravodajkyňu, mňa, predložiť návrhy podľa príslušných ustanovení rokovacieho poriadku Národnej rade Slovenskej republiky. Ďakujem, pán predseda, prosím, otvorte rozpravu.
Laššáková, Jana, podpredsedníčka NR SR (2015-11-11):
Príjemné dobré ráno, vážené panie poslankyne, páni poslanci, otváram druhý rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanci Mikuláš Dzurinda, Monika Gibalová, Milan Halúz, Ivan Mikloš, Emília Müllerová a František Šebej. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia niektoré zákony (tlač 1648). Pán minister práce, sociálnych vecí Ján Richter už zaujal miesto určené pre navrhovateľov aj pani spravodajkyňa Viera Šedivcová je na svojom mieste. K tomuto bodu včera vystúpili všetci poslanci, ktorí sa do rozpravy prihlásili písomne, teraz dávam možnosť prihlásiť sa do rozpravy ústne. Do rozpravy ústne sa neprihlásil žiaden poslanec. Vyhlasujem rozpravu za skončenú. Pán minister, chcete zaujať stanovisko? (Reakcia navrhovateľa.) Áno, nech sa páči, máte slovo. Ďakujem pekne.
Dostál, Ondrej, poslanec NR SR (2022-10-21):
Pán poslanec Krúpa, ďakujem za vecné vystúpenie, kde si sa to snažil povedať v takej zmierlivej polohe, ale myslím si, že treba veci povedať úplne natvrdo. Rusko je teroristický štát, správa sa ako teroristický štát, vedie agresívnu vojnu proti svojmu susedovi v rozmeroch, ktoré nemajú obdoby od druhej svetovej vojny v Európe. A tuto poslanci za stranu SMER – sociálna demokracia navrhujú uznesenie, ktorým by sa Slovenská republika de facto mala postaviť na stranu teroristického štátu Ruska a spochybniť Ukrajinu, lebo nič iné za tým nie je. Slobodný a demokratický svet stojí za Ukrajinou, podporuje Ukrajinu a keď niekto hovorí, že Ukrajina má byť neutrálna, tak hovorí, že Ukrajina má byť podriadená Rusku, že Ukrajina nemá byť slobodná, že Ukrajina nemá právo rozhodovať o svojom vlastnom osude. Keď hovorí, že máme zastaviť zbrane pre Ukrajinu a že to pomôže mieru, veď to nie je nič iné ako to, že bude mier nastolený takým spôsobom, že sa Ukrajina neubráni a agresor Rusko, teroristický štát Rusko zvíťazí. Každý jeden poslanec, ktorý zdvihne ruku za takýto návrh uznesenia, sa tým prihlási k podpore Ruska. Postaví sa tým proti celému slobodnému a demokratickému svetu, postaví sa tým proti tomu, aby Ukrajinci mohli sami rozhodovať o svojich životoch, sami rozhodovať o tom, kam patria a ako chcú fungovať, a aby sa stali opäť súčasťou Ruska.
Péter, Monika, poslankyňa NR SR (2021-10-20):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, dajte o mojom návrhu, vážený pán predseda, hlasovať.
Gažovičová, Tina, poslankyňa NR SR (2023-12-19):
Normálne som stratila slová, že tuto vystúpi jeden z top odborníkov na ekonomiku v tejto krajine, človek, ktorý má absolútne špičkové vzdelanie zo zahraničných škôl, pracoval v Centrálnej banke v Londýne a rozhodol sa vrátiť na Slovensko, znášal naozaj neskutočnú antikampaň počas kampane. A keď vystúpi s naozaj veľmi vecným a trefným vystúpením, tak podpredseda parlamentu si dovolí takúto nechutnú poznámku. Naozaj nemám slov. Končím, ďakujem. (Potlesk.)
Pellegrini, Peter, predseda NR SR (2023-11-21):
Ďakujem veľmi pekne. Ďakujem veľmi pekne, pani poslankyňa, aj za citovanie rokovacieho poriadku, že pokračujeme v jeho zmysle a neporušujeme ho. Pani poslankyňa Turčanová je ďalšia, ktorá sa prihlásila do rozpravy, nech sa páči.
P. Hrušovský, predseda NR SR: (2003-02-06):
(Hlasovanie.) 141 prítomných, (Potlesk.) 81 za návrh, 54 proti, 6 sa zdržalo. Konštatujem, že návrh uznesenia sme schválili. Ďakujem pánovi ministrovi, pánovi spoločnému spravodajcovi. Panie poslankyne, páni poslanci pristúpime k rokovaniu o ďalšom bode programu, ktorým sú interpelácie poslancov. Máme riadnu schôdzu Národnej rady, páni poslanci. Pýtam sa pánov poslancov, či chce niekto v rámci tohto bodu interpelovať členov vlády Slovenskej republiky, keďže som nedostal žiadne písomné prihlášky. Pán poslanec Fajnor. Končím možnosť ďalších prihlášok do bodu interpelácie. Nech sa páči. K. Fajnor, poslanec: Vážené kolegyne, kolegovia, interpelujem ministra dopravy, pôšt a telekomunikácií Slovenskej republiky pána Prokopoviča.
Grendel, Gábor, podpredseda NR SR (2023-02-10):
... vystúpenie pána poslanca Vetráka dvanásť faktických poznámok. Končím možnosť, trinásť, tak teraz končím možnosť prihlásiť sa s ďalšími. Ako prvý pán poslanec Miroslav Suja.
Glváč, Martin, podpredseda NR SR (2018-03-13):
Ďakujem. Pýtam sa, či sa chce do rozpravy prihlásiť niekto ústne. Nie je tomu tak. Končím možnosť prihlásiť sa. Vyhlasujem rozpravu za skončenú. Pán navrhovateľ, chcete zaujať stanovisko?
Hrušovský, Pavol, podpredseda NR SR (2010-09-09):
Ďakujem, pán minister, za odpoveď na otázky pána poslanca Bašku. Poprosím vás, aby ste neodchádzali, preto, lebo musíte odpovedať na ďalšiu otázku, ktorú vám položil pán poslanec Poliačik, ktorý sa vás pýta: „V českých médiách sa objavili informácie o manipuláciách pri nákupe zbraní. Mnohé sa týkali aj kontaktov na Slovensku. Preverujete tieto informácie? Ak áno, aké sú doterajšie výsledky?“ Nech sa páči.
Ďuriš Nicholsonová, Lucia, podpredsedníčka NR SR (2019-02-01):
Dve faktické poznámky. Končím možnosť prihlásiť sa. Pán poslanec Dostál.
Mikloš, Ivan, podpredseda vlády a minister financií SR (2010-11-05):
Ďakujem pekne. Vážený pán predseda, vážené panie poslankyne, vážení páni poslanci, dovoľte mi uviesť vládny návrh zákona, ktorým sa mení zákon č. 497/2009 Z. z. o štátnom rozpočte na rok 2010. Hlavný fiškálny cieľ vlády na rok 2010 bol stanovený v rámci rozpočtu verejnej správy na roky 2010 až 2012 v podobe deficitu verejnej správy vo výške 5,5 % HDP. Súčasný odhad deficitu verejnej správy je vo výške 7,84 % HDP. Zhoršenie štátneho rozpočtu na hotovostnej báze je zapríčinené hlavne horším vývojom daňových príjmov, ako sa predpokladalo, a to o 620,5 mil. eur, čo možno pripísať vývoju základných makroekonomických veličín. Zároveň sa znižuje objem nedaňových príjmov vo výške 43,5 mil. eur. A to súvisí najmä s nerealizovaným predajom kapitálových a nehmotných aktív a neplnením príjmov z administratívnych poplatkov v niektorých kapitolách rozpočtu. Z dôvodu potreby zabezpečenia krytia nevyhnutných výdavkov vo výške 200 mil. eur na odstránenie škôd spôsobených povodňami, na zníženie deficitu základného fondu starobného poistenia a na zabezpečenie zvýšených výdavkov na sociálnu inklúziu sa upravujú aj celkové výdavky štátneho rozpočtu. Realokáciou sa zabezpečí krytie výdavkov vo výške 70 mil. eur a o 130 mil. eur sa zvyšuje suma celkových výdavkov štátneho rozpočtu. V nadväznosti na tieto zmeny sa zvyšuje aj schodok štátneho rozpočtu o 794 mil. eur. Ďakujem pekne.
V. Veteška, podpredseda NR SR: (2005-12-08):
Druhá otázka, ktorú položil pán poslanec Škoda, znie: „Pán premiér, ako hodnotíte Štúdiu trvale udržateľného rozvoja, ktorú dal vypracovať vládny výbor pre obnovu a rozvoj Vysokých Tatier?
Hort, Milan, podpredseda NR SR (2010-12-01):
Ďakujem pekne. S faktickými poznámkami na vystúpenie pani poslankyne sa prihlásili pani poslankyňa Jana Vaľová, pán poslanec Dušan Čaplovič, ďalej Martin Poliačik, Viliam Jasaň, Erika Jurinová, Igor Matovič. Celkom šesť. Slovo má pani poslankyňa Vaľová. Vidím, že nie je prítomná. Pán poslanec Ondruš, skúste to skôr stlačiť, nie až vtedy... Nie, nie. Ja vám dám priestor, len poprosím, treba sa prihlasovať v súlade s rokovacím poriadkom v čase vystúpenia. Čiže dajte tam ešte, prosím vás, pána. Už je tam pán poslanec Ondruš. No slovo má teraz pán poslanec Dušan Čaplovič. Nech sa páči.
Vons, Peter, poslanec NR SR (2021-10-20):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kiššová, Jana, poslankyňa NR SR (2014-11-10):
Ďakujem pekne za faktické poznámky. Pán poslanec Číž, vy hovoríte, že ja som vyniesla súd nad pani Zmajkovičovou? Veď to bol váš premiér, ktorý ju zbavil alebo poradil jej odstúpiť z pozície podpredsedníčky parlamentu (reakcia z pléna), nechajte ma, prosím vás, dohovoriť, je to slušné minimálne preto, že ste povedali, že som krehká žena, tak skúste ma nechať dopovedať. Tak nie ja som vyniesla súd, váš pán premiér vyniesol súd. Ja len spochybňujem tú formu toho vynesenia súdu, resp. to, že on tvrdí, že toto je vyvodenie politickej zodpovednosti, a ja tvrdím, že to vyvodenie politickej zodpovednosti nie je. To je celé. Ale to, že sa stal prúser, veď váš pán premiér, ten, ktorý mávol rukou nad mimoriadne závažnou kauzou s vrtuľníkmi s tou istou pani ministerkou, tak ten nemávol rukou nad touto kauzou. Tak táto je zrejme ďaleko závažnejšia ako tá s tými vrtuľníkmi. Tak niečo sa asi deje. Ja len hovorím, že to opatrenie nie je primerané, posadiť ju z tej stoličky na tú stoličku. O tom hovorím. Ďakujem. (Reakcia z pléna.)
Fecko, Martin, poslanec NR SR (2012-12-14):
Ďakujem pekne, pani predsedajúca. Pán minister, pani spravodajkyňa, kolegyne a kolegovia, nechcem byť dlho, aby sme to už zbytočne nenaťahovali dneska, iba dve také pripomienky k tomuto zákonu. Po prvé. Pýtam sa, ako je to možné, že sme neimplementovali úplne smernicu? To znamená, beriem to, že ver, ale prever. Takže bol by som rád, keby aj pán minister, keď budeme zas implementovať ďalšie, a implementujeme ich dosť, aby sme teda preverili ten legislatívny tím, ktorý to nám robí, aby sme to nemuseli o rok, o dva otvárať znovu a... (Reakcia ministra.) Dobre, takže beriem túto výčitku, ktorá bola podaná na MOST – HÍD. A za ďalšie, keď mi niekto povie geneticky modifikovaná, takýto termín, tak mne dupkom vlasy. A musím povedať, že, žiaľ, aj v poľnohospodárskej výrobe. Možnože kolegovia mňa doplnia, majú väčšie skúseností s tým, a mne sa dostalo do uší aj iné, by som povedal, že praktické skúsenosti, že ľudia si takéto rastliny, ktoré sú takto geneticky modifikované a používajú sa, pokiaľ viem, iba na iné účely ako na konzumáciu. Hrozí nám, že si to budú, dá sa povedať, ako sa hovorí u nás, čo pole není ohradené, sa ukradne. Takže bol by som rád, keby sme, neviem, akú tu máme veľkú legislatívu, akú prísnu, na kontrolu týchto, ako sa to môže zneužiť, tak bol by som rád, pán minister, aby sme sa aj na toto zamerali, aby sme čo najmenej museli, by som povedal, zasahovať a riešiť. Potom hasiť veci, ktorým by sme mohli predísť aj v oblasti toho užívania aplikácií geneticky modifikovaných, a to je jedno, či rastlín, alebo živočíchov, mikroorganizmov. Takže bol by som veľmi rád, keby sa to stalo témou. Ja to beriem, čo nám Únia tlačí. Myslím si, že keby sme boli akože samostatná republika, tak asi by sme mali s tým ťažký boj, že by sme to asi nedovolili, ale vyzerá, že sme v Únii, takže, samozrejme, musíme ísť vo vlaku, do ktorého sme nastúpili. Toľko z mojej strany a do budúcna dúfam, že to bude akože v poriadku na prvý raz, implementácia smerníc. Ďakujem.
Hlinka, Jozef, poslanec NR SR (2021-11-02):
Ďakujem za slovo opäť, pán predsedajúci. O návrhu zákona sa bude hlasovať dnes o 11.00 hod. Ďakujem.
Grendel, Gábor, podpredseda NR SR (2023-03-17):
Ešte sa chcem opýtať pána spravodajcu, či sa chce vyjadriť v záverečnom slove. Nie. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Lukáša Kyselicu, Jany Majorovej Garstkovej a Jozefa Hlinku na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. Návrh zákona má parlamentnú tlač 1512. Návrh na jeho pridelenie na prerokovanie výborom je v rozhodnutí č. 1573. Dávam slovo pánovi poslancovi Lukášovi Kyselicovi, aby návrh zákona uviedol. (Rokovanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej a Jozefa Hlinku na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 1512.)
L. Žitňanská, poslankyňa: (2007-03-22):
Ďakujem pekne.
Goga, Pavol, poslanec NR SR (2017-05-12):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 524). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
P. Hrušovský, predseda NR SR: (2002-12-11):
Pristúpime k tretiemu čítaniu o vládnom návrhu zákona o štátnom rozpočte na rok 2003. Otváram rozpravu o tomto bode programu. Pýtam sa, či sa chce niekto z prítomných poslancov prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Keďže v rámci tretieho čítania neboli podané žiadne pozmeňujúce ani doplňujúce návrhy, budeme podľa § 86 zákona o rokovacom poriadku hlasovať o návrhu zákona ako o celku. Prosím teraz spoločného spravodajcu, aby predniesol návrh uznesenia Národnej rady Slovenskej republiky k vládnemu návrhu zákona o štátnom rozpočte na rok 2003.
P. Hrušovský, predseda NR SR: (2004-06-30):
V. Tkáč, poslanec: Ďakujem, pán predseda, za slovo. Vznášam tiež námietku proti postupu pri pripomienke pána poslanca za Alianciu nového občana. V čase, keď vy ste prerušili rokovanie o tomto bode, on vyhlásil, že sa pomýlil, to znamená, že o okolnostiach súvisiacich s prerušenou témou nebolo možné ani diskutovať, ani hlasovať. Čiže na rozdiel od toho, že pán poslanec doslova povedal, že sa pomýlil, ste vlastne zaradili hlasovanie o jeho omyle v čase keď bod, o ktorom sa on vraj pomýlil, bol prerušený.
B. Bugár, podpredseda NR SR: (2003-09-18):
Nech sa páči, máte slovo.
T. Rosová, poslankyňa: (2008-12-05):
Ak by bolo rozumné a oplatilo sa mať nefajčiarske bary a kaviarne, určite by ich bola väčšina, pretože je väčšina nefajčiarov. Ale tak ako som povedala, ako náhle je v spoločnosti jeden fajčiar, prispôsobí sa mu, či už sa nám to páči, alebo nie. Nie je to otázka rozumu, je to otázka jednoducho možno našej kultúry, ale myslím si, že nielen našej. Tak to proste funguje. Vypočítajte, koľko je v Bratislave možností ísť si posedieť mimo cukrární bez toho, aby ste sa nestretli so zadymeným prostredím. Tam, kde konkurencia nie je, tam takéto zariadenia sú, pretože sú na okolí jediné a veľmi dobre prosperujú, podľa mojej skúsenosti lepšie, ako keď sa v nich predtým fajčilo, pretože tam ľudia chodia podstatne viac konzumovať aj stravu, a tým pádom sa zvyšuje týmto zariadeniam obrat. Ale tam, kde je konkurencia, tam, žiaľbohu, prevládajú zariadenia fajčiarske. Ďakujem.
Hrnčiar, Andrej, podpredseda NR SR (2018-09-20):
Áno, lebo pani Remišová tu nie je.
Hrušovský, Pavol, poslanec NR SR (2015-09-29):
Pán podpredseda, chápem, ťa, že ako navrhovateľ si sa snažil aj vo svojom vystúpení obhájiť návrh zákona, ale s niektorými tvojimi stanoviskami nemôžem súhlasiť. Áno, ani poslanecký klub KDH nedal na základe prvej konzultácii o možnom návrhu o zmene rokovacieho poriadku písomné pripomienky, ale, pokiaľ sa dobre pamätám, na tom rokovaní jednotlivé poslanecké kluby znášali isté požiadavky na to, že ak má byť rokovací poriadok schválený, poďme sa rozprávať v širších súvislostiach aj o iných zákonoch, napríklad o zákone o konflikte záujmov alebo o zákone tak, ako to povedal pán poslanec Abrhan, o lobingu. Vtedy ja by som videl, že je tu istá ochota. No ale k tým rokovaniam už ďalej neprišlo. Vy ste to uchopili individuálne do svojich rúk. Parlamentným inštitútom ste dali vypracovať návrh, možno aj porovnanie s inými rokovacími poriadkami iných parlamentov. Ale to náš problém nerieši, pán kolega. Rokovací poriadok nemá byť tým, ktorý má stanovovať pravidlá nejakého politického zápasu, rokovací poriadok má byť tou právnou normou, ktorá má stanovovať pravidlá politickej súťaže, nie založenej na dominancii a moci väčšiny. A teraz nemyslím len na vašu stranu, ktorá vládne sama, ale aj na koalíciu, ktorá môže byť z rôznych alebo z viacerých politických strán. A, ako som spomenul aj vo svojom vystúpení, mali by tam byť korektné pravidlá, ktoré nedajú do rúk väčšine diskriminovať menšinu alebo, naopak, menšine diskriminovať väčšinu. Obštrukcia, viackrát si sa pohrával s týmto termínom, je... (Prerušenie vystúpenia časomerom.)
A. Belousovová, podpredsedníčka NR SR: (2008-04-03):
Ďalej vystúpi v rozprave pani poslankyňa Sabolová, po nej pán poslanec Lipšic. Nech sa páči.
Bugár, Béla, podpredseda NR SR (2018-09-13):
Otváram teraz možnosť sa prihlásiť ústne do rozpravy. (Reakcia z pléna.) No nebola prihlásená, no, prepáčte, pani poslankyňa, ale musíte sa prihlásiť. Viete čo, ja som videl, že ona písala a vôbec nestlačila tlačítko. Takže traja poslanci sa prihlásili ústne do rozpravy. Končil som možnosť a teraz dávam slovo pani poslan... (Reakcia navhovateľa.) Počkajte. Vy môžte hocikedy. V poriadku. (Reakcia z pléna.) A to je čo? (Predsedajúci ukázal na hlasovaciu tabuľu, reakcia z pléna.) No, pani poslankyňa, ja som vyslovene sa pozeral na vás, vyslovene som sa pozeral na vás, či ste sa prihlásili. Ani ste to nestlačili. Ale dobre. (Reakcia z pléna.) Pani poslankyňa Cigániková, sadnite si! Takže dávam vám napriek tomu slovo. Nech sa páči, môžte reagovať s faktickou poznámkou. V poriadku, aj keď som uzavrel, dobre, teraz akceptujem. Ale rokovací poriadok, pani poslankyňa, by ste sa mali naučiť, dobre? Takže do rozpravy sa hlási predkladateľ návrhu. Nech sa páči, navrhovateľ, máte slovo.
Zmajkovičová, Renáta, podpredsedníčka NR SR (2014-07-10):
Nech sa páči, pán minister.
Kollár, Boris, predseda NR SR (2022-10-04):
Áno, môžme.
P. Paška, predseda NR SR: (2009-02-11):
(Prestávka.) (Po prestávke.)
Laššáková, Jana, podpredsedníčka NR SR (2012-08-02):
Pán poslanec Mihál, nech sa páči.
R. Fico, predseda vlády SR: (2009-02-12):
Na dnešnej hodine otázok a počas dnešných interpelácií bude neprítomný minister výstavby a regionálneho rozvoja pán Janušek, zastupuje ho minister životného prostredia pán Chrbet. Mimo územia Slovenskej republiky je minister pôdohospodárstva pán Becík, zastupuje ho minister životného prostredia pán Chrbet a žiadne otázky neboli na podpredsedu vlády pre vedomostnú spoločnosť, európske záležitosti, ľudské práva a národnosti pána Čaploviča. Pani podpredsedníčka, som pripravený odpovedať v stanovenom limite na otázky pánov poslancov a pani poslankýň.
Blaha, Ľuboš, podpredseda NR SR (2024-04-17):
Na vaše vystúpenie, pán poslanec, evidujem päť faktických poznámok. Ako prvý sa prihlásil pán poslanec Ján Hargaš. Nech sa páči
Jurinová, Erika, podpredsedníčka NR SR (2015-03-11):
Teraz dávam teda slovo pánovi poslancovi Feckovi, ktorý vystúpi v rozprave.
Krúpa, Juraj, poslanec NR SR (2020-06-03):
Ďakujem. No, ja som sa teda zabavil a bolo to super. Ináč musím uznať, pán Mazurek, že máte skvelý prejav, ale niekedy si tiež neustriehnete niektoré veci. A mne sa najviac páčilo na vašom prejave, že ste uznali, že došlo k anexii Krymu. (Reakcia z pléna.) Teraz ste to povedali. Mne sa to ohromne páčilo, čiže kvitujem to, takže chápete, čo sa deje, chápete a tým pádom ste pochopili, že došlo k porušeniu medzinárodného práva. Tak som rád, že konečne vám to dochádza po tých rokoch. Zároveň ale dokazujete to, že máte, že nemáte ani elementárne znalosti o NATO ako takom. Keby ste si aspoň prečítali Washingtonskú zmluvu, ktorá má len desať článkov, tak zistíte, prečítajte si čl. 6, ktorý jasne definuje geografické vymedzenie a pôsobenie Aliancie ako takej. A keď vy porovnávate teda NATO a jeho pôsobnosť a proste porovnávate Rusko s Izraelom, tak by ste vtedy pochopil, že o čo naozaj ide. Ale to je na vás asi príliš veľa pri vašom všetkom hejtovaní. A takisto porovnávať Izrael s Ruskom, to je tak pritiahnuté za vlasy a je to tak dlhodobý problém, ktorý jednoducho nemá riešenie. Každopádne, ja vás uisťujem, že vôbec nesúhlasím s tým, čo Izrael robí na západnom brehu Jordánu a tak ďalej, ale ja nepovažujem toto za dôvod, aby sa NATO nejakým spôsobom angažovalo a išlo napadnúť niekoho na Blízky východ, veď, keď vidíte sám, čo sa tam deje. A zároveň sa mi tiež páčilo, že vy tu apelujete za mier, vy ste za mier. To jako všetci sme tu za svetový mier, ale na druhej strane vyzývate, aby sme išli teda do toho Izraela urobiť poriadok. Tak ako to máte v tej hlave vašej, tak ste za mier alebo ste za to, aby sme išli do Izraela. Takže; a to je vaše prirovnanie k USA, veď akože prvé, čo ma napadlo, keď som videl tie obrázky z Philadelphie alebo z hociktorých miest Spojených štátov, tak som si to hneď, hneď som si spomenul na vás a už to tu bolo niekoľkokrát spomenuté. Tak sa, prosím vás, dajte dokopy, lebo ja by som si tiež želal, aby naše, naša polícia vtedy oveľa prísnejšie voči vám zakročila, ale už to nebudem komentovať. Každopádne díky moc.
Buček, Jozef, poslanec NR SR (2019-05-16):
Pán predseda, keďže sme odhlasovali body zo spoločnej správy, dajte, prosím, v zmysle § 84 ods. 2 rokovacieho poriadku hlasovať o tom, že prerokovaný návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2013-05-28):
S reakciou pán podpredseda Figeľ. Nech sa páči.
Sulík, Richard, predseda NR SR (2011-06-01):
Ďakujem. Otváram rozpravu. Do rozpravy som dostal jednu písomnú prihlášku od pána poslanca Glváča. Nech sa páči, máte slovo.
Kyselica, Lukáš, poslanec NR SR (2022-12-20):
Týmto sme hlasovali o všetkých pozmeňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Hrnčiar, Andrej, podpredseda NR SR (2019-09-11):
Vyhlasujem všeobecnú rozpravu za skončenú. Nech sa páči, záverečné slovo, pán minister.
P. Muránsky, poslanec: (2003-06-19):
Z. Martináková, podpredsedníčka NR SR: Prosím, prezentujme sa a hlasujme o postúpení zákona do tretieho čítania. (Hlasovanie.) Prítomných je 129 poslancov, za 125, zdržali sa 2, nehlasovali 2. Konštatujem, že sme postúpili návrh zákona do tretieho čítania. Otváram rozpravu v rámci tretieho čítania o tomto návrhu zákona. Písomne sa do rozpravy neprihlásil žiaden poslanec. Otváram možnosť hlásiť sa ústne do rozpravy. Uzatváram možnosť hlásiť sa ústne do rozpravy. Vyhlasujem rozpravu v treťom čítaní za skončenú. Poprosím, pán spravodajca, aby ste uviedli záverečné hlasovanie.
Kollár, Boris, poslanec NR SR (2017-09-08):
Ďakujem pekne všetkým reagujúcim. Ja by som len chcel na záver povedať, že cez to všetko si myslím, že bez ohľadu na stranícke tričko my všetci sme tu, ako tu sedíme, zodpovední za Slovensko ako také a uvedomujem si, že cestnú sieť treba dobudovať a musíme nájsť nejakú spoločnú reč, aby sme to urobili tak, aby sme sa za to nemuseli žiadna strana hanbiť. Ďakujem.
Mizík, Stanislav, poslanec NR SR (2018-10-23):
Ďakujem za slovo. V rozprave vystúpil jeden poslanec, nebol podaný žiadny procedurálny návrh. Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať v súlade s § 73 ods. 3 písm. c) návrh zákona v druhom čítaní.
Glváč, Martin, podpredseda NR SR (2019-03-27):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pani navrhovateľka? Nie. Žiada si záverečné slovo spoločná spravodajkyňa? Súčasne vás ale žiadam, aby ste oznámili termín hlasovania.
Richter, Ján, minister práce, sociálnych vecí a rodiny SR (2012-08-09):
Pán poslanec, ja som osobne presvedčený, že občania Slovenskej republiky ocenia, že sme tak rýchlo pripravili zákon, ktorý je pre Slovenskú republiku potrebný.
P. Hrušovský, predseda NR SR: (2005-12-07):
R. Vavrík, poslanec: V rozprave zazneli dva procedurálne návrhy, o tých budeme hlasovať ako o prvých. Sú to návrhy poslanca Roberta Kaliňáka, ktorý navrhuje, aby Národná rada nepokračovala v rokovaní. Potom budeme hlasovať o tom, čo navrhol kolega Pavelka, ktorý navrhol, aby sa zákon vrátil späť vláde na dopracovanie.
Zemanová, Anna, poslankyňa NR SR (2022-09-27):
Nie, ďakujem, sťahujem.
Blahová, Natália, poslankyňa NR SR (2017-04-06):
Ďakujem veľmi pekne, pani kolegyňa, za, za obsažný a trefný príspevok. Neviem, kde tam naša kolegyňa Vaľová videla, že by bolo zverejňované niekomu meno, nebodaj malému Marcovi, ona ako obvykle opäť nechápe, v čom je pointa tých ľudských práv. (Prerušenie vystúpenia predsedajúcim.)
Laššáková, Jana, podpredsedníčka NR SR (2015-09-23):
Nech sa páči, pani poslankyňa Vášáryová.
Paška, Pavol, predseda NR SR (2013-12-05):
Pán poslanec Mičovský.
Laššáková, Jana, podpredsedníčka NR SR (2014-11-09):
Ešte, poprosím vás, zapnite pána poslanca Číža.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme. (Hlasovanie.) Prítomných 140 poslancov, za 103, proti 13, 23 sa zdržalo hlasovania, 1 nehlasoval. Konštatujem, že sme v treťom čítaní . Otváram rozpravu. Pýtam sa, či sa hlási niekto do rozpravy. Nie. Vyhlasujem rozpravu za skončenú. Pani spravodajkyňa.
Abrhan, Pavol, poslanec NR SR (2012-05-09):
Ďakujem pekne za všetky faktické poznámky. Chcel by som aspoň na dve zareagovať. Pán predseda Jarjabek, ja som už na výbore povedal a som veľmi rád, že vy aj poslanci ste sa zaoberali v oblasti kultúry programovým vyhlásením vlády, a si myslím, že to je najprepracovanejšia časť programového vyhlásenia vlády. Škoda, že sa poslanci žiadnym iným nezaoberali, lebo tých iných je tam veľmi málo prepracovaných tak, ako v oblasti kultúry. Čo sa týka hlasovaní a koaličnej rady, ktorú ste spomínali. Veď práve v tom je ten problém. Ja chápem, že my sme sa dohadovali na tých koaličných radách, ale tam bol priestor, kde za náš poslanecký klub ak sa išlo niečo schvaľovať, tak sme tlmočili svoj názor a svoju pozíciu. Za poslanecký klub, teda aj za mňa. Ja sa len toho obávam a na to poukazujem, že dnes, keďže takáto rada neexistuje, tak bude veľmi záležať na pozícii vlastne osemdesiatich troch poslancov, lebo je to veľmi pohodlné. Každý vládny návrh, ktorý sem príde, schváliť a ideme ďalej. Ja som len na tento moment chcel poukázať, že Národná rada sa môže stať len mašinériou, len schvaľovacím procesom pre vládu. A bude veľmi záležať od tých osemdesiatich troch, lebo vy to máte v rukách. Nikto iný. A čo sa týka pána poslanca Marvoňa, veď preto ja som začal citáciou s pánom Kaliňákom – podľa seba súdim teba. Kto začal tieto personálne, túto personálnu kritiku o odbornosti a neodbornosti? Ak to dokázal a ak to urobil pán poslanec, vtedy pán poslanec Kaliňák, tak rovnaké právo, presne takým istým metrom, máme použiť aj my. Ak je dostatočná nominácia na ministra pôdohospodárstva to, že pán minister Jahnátek má doma záhradku, no, tak prosím, ja vám to neberiem. Ale pre mňa to nie je dostatočné. Ak nie je dostatočné, nebola dostatočná nominácia. (Prerušenie vystúpenia časomerom.)